《和鹤林吴泳题艮泓轩》
宋代·龚大明

知与坡仙有宿盟，来贤岩畔旧经行。
节同老柏岁寒操，心契焦桐太古声。
云出九峰龙起蛰，风清五夜鹤传鸣。
须公一柱擎天力，妙斡洪钧大发生。

作者简介：龚大明（一一六八～一二三八），字若晦，号山隐，仁和（今浙江杭州）人。弱冠入山中修炼。宁宗召至禁中，赐号冲妙大师。理宗嘉熙二年卒，年七十一。今录诗八首。